1.pielikums

Ogres novada pašvaldības 15.02.2018. iekšējiem noteikumiem Nr.1/2018

“Ogres novada pašvaldības projektu konkursa “Radoši – Aktīvi – Darbīgi – Izglītojoši – Ogres novadam!” (“R.A.D.I. – Ogres novadam”) nolikums”

**Nosacījumi kultūras pasākumu un aktivitāšu organizēšanai:**

1. Kultūras pasākumu un aktivitāšu tiešais mērķis ir dažādot kultūras pasākumu un aktivitāšu klāstu dažāda vecuma un dažādu interešu mērķa grupām, nodrošināt to pieejamību plašai sabiedrībai.
2. Konkursa ietvaros atbalstu var saņemt šādiem kultūras pasākumiem un aktivitātēm:
   1. radošās iniciatīvas veicināšana;
   2. mākslinieciskā jaunrade un izpildītājmāksla;
   3. pētniecība;
   4. kultūras mantojuma saglabāšana un tā pieejamības nodrošināšana;
   5. novada tēla veidošana un popularizēšana, akcentējot Ogres 90. gadadienu.
3. Pasākumu dalībnieki ir Ogres novada iedzīvotāji un aktivitāšu/pasākumu norises vieta ir Ogres novads.
4. Vispārīgie nosacījumi kultūras pasākumu un aktivitāšu organizēšanai:
   1. pasākumi un aktivitātes notiek tām piemērotās telpās vai āra aktivitātēm piemērotās vietās ar atbilstošu aprīkojumu, kā arī ievērojot normatīvajos aktos noteiktos drošības pasākumus;
   2. pasākumi un aktivitātes vai to rezultāti pieejami plašai sabiedrībai.
5. Projekta pieteikumā jāiekļauj šāda informācija:
   1. informācija par projekta īstenotājiem (īstenošanā iesaistītās personas un organizācijas);
   2. argumentēts plānotās mērķauditorijas apraksts;
   3. precīzs un skaidrs kultūras pasākuma vai aktivitātes satura apraksts;
   4. skaidri atspoguļots personāla piesaistes pamatojums;
   5. pasākumu un/vai aktivitāšu vadītāju CV;
   6. detalizēta plānotā kultūras pasākuma vai aktivitātes tāme;
   7. ja nepieciešams, citi dokumenti vai ilustratīvs materiāls.